Direcția Națională Anticorupție (DNA) susține, referitor la dosarul în care fostul președinte a Autorității Electorale Permanente, Ana Maria Pătru, este acuzată de trafic de influență și spălare de bani și în care bunica acesteia a fost audiată, miercuri, ca martor, că orice persoană citată are obligația să se prezinte la audieri, însă, potrivit legii, rudele apropiate ale celor acuzați pot refuza să fie audiate în calitate de martor, potrivit News.ro . Bunica Anei Maria Pătru, în vârstă de 90 de ani, nu a refuzat prezentarea la audiere și nici nu a anunțat organele judiciare că se află în imposibilitatea de a se prezenta la audiere, afirmă DNA, într-un comunicat transmis joi și în care răspunde și acuzațiilor lansate de fosta șefă a AEP.